《登太华山·千尺峡》
清代·颜光敏

青柯围翠屏，四合无嵌窦？东北穷石林，劈空悬巨霤。

巉岩互喷薄，造化争一候。夭矫转蛇龙，窅冥穿鼯鼬。

侧闻天籁发，旷野雷霆斗。仰井窥秋旻，浮云袅清昼。

白帝觞百神，众峰为笾豆。琼台阻且长，翠葆纷何就。

作者简介：（1640—1686）山东曲阜人，字逊甫，更字修来，号乐圃。颜光猷弟。康熙六年进士，由中书舍人累迁吏部郎中，充《一统志》纂修官。书法擅名一时，尤工诗。有《乐圃集》、《未信编》、《旧雨堂集》、《南行日记》。